Neuvoston asetus (EY) N:o 55/2004, annettu 17 päivänä joulukuuta 2003, tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) annetun asetuksen (EY) N:o 1453/2001 muuttamisesta siltä osin kuin se koskee maito- ja maitotuotealan lisämaksun soveltamista Azoreilla



Virallinen lehti nro L 008 , 14/01/2004 s. 0001 - 0002



Neuvoston asetus (EY) N:o 55/2004, annettu 17 päivänä joulukuuta 2003, tiettyjä maataloustuotteita koskevista erityistoimenpiteistä Azorien ja Madeiran hyväksi ja asetuksen (ETY) N:o 1600/92 kumoamisesta (Poseima) annetun asetuksen (EY) N:o 1453/2001 muuttamisesta siltä osin kuin se koskee maito- ja maitotuotealan lisämaksun soveltamista Azoreilla EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 299 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo seuraavaa: (1) Neuvoston asetuksen (EY) N:o 1453/2001(2) 23 artiklassa säädetään neljänä markkinointivuotena markkinointivuodesta 1999/2000 alkaen sovellettavasta poikkeuksesta tiettyihin maito- ja maitotuotealan lisämaksusta 28 päivänä joulukuuta 1992 annetun neuvoston asetuksen (ETY) N:o 3950/92(3) säännöksiin Azoreiden osalta. Yhteisen maatalouspolitiikan suoria tukijärjestelmiä koskevista yhteisistä säännöistä ja tiettyjen viljelykasvien tuottajien tukijärjestelmistä 29 päivänä syyskuuta 2003 annetussa neuvoston asetuksessa (EY) N:o 1782/2003(4) muutetaan asetuksen (EY) N:o 1453/2001 23 artiklaa edellä mainitun ajanjakson pidentämiseksi kuudeksi markkinointivuodeksi, ja siinä vahvistetaan pidennettyä ajanjaksoa koskevat määrät. (2) Maitoalan rakenneuudistus on Azoreilla kuitenkin vielä kesken. Jotta voitaisiin ottaa huomioon Azorien riippuvuus maidontuotannosta ja muut saarten syrjäiseen sijaintiin liittyvät haitat sekä se, ettei vaihtoehtoista kannattavaa tuotantotoimintaa ole, on tarpeen pidentää kyseistä ajanjaksoa ja vahvistaa tätä ajanjaksoa koskevat määrät. (3) Tämä toimenpide koskee ainoastaan Azorien maidontuottajia. Toimenpiteellä pitäisi pystyä sen soveltamisaikana varmistamaan, että Azorien maitoalan rakenneuudistus jatkuu, häiritsemättä kuitenkaan maitomarkkinoita ja vaikuttamatta liikaa lisämaksujärjestelmään Portugalin tai yhteisön tasolla, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1453/2001 23 artikla seuraavasti: " 23 artikla 1. Markkinointivuodesta 1999/2000 alkaen ainoastaan asetuksen (ETY) N:o 3950/92 9 kohdan c alakohdan määritelmän mukaisten tuottajien, jotka ovat sijoittuneet Azoreille, harjoittavat tuotantoa Azoreilla ja jotka pitävät kaupan viitemääränsä, jota on korotettu kolmannen alakohdan mukaisesti määritetyllä prosenttisosuudella, ylittäviä määriä, katsotaan vaikuttaneen ylitykseen, kun lisämaksu jaetaan edellä mainitun asetuksen 2 artiklan 1 kohdan toisessa virkkeessä tarkoitettujen tuottajien kesken. Lisämaksu peritään määriltä, jotka ylittävät tällä tavoin korotetun viitemäärän sen jälkeen, kun tämän korotuksen rajoissa käyttämättä jääneet määrät on jaettu uudelleen ensimmäisessä alakohdassa tarkoitetuille tuottajille kunkin tuottajan käytössä olevan viitemäärän mukaan. Ensimmäisessä alakohdassa tarkoitettu prosenttiosuus vastaa markkinointivuosina 1999/2000-2004/2005 73000 tonnin määrän ja markkinointivuodesta 2005/06 alkaen 23000 tonnin määrän sekä kullakin tilalla 31 päivänä maaliskuuta 2000 käytettävissä olleiden viitemäärien summan välistä suhdetta. Sitä sovelletaan yksinomaan kunkin tuottajan 31 päivänä maaliskuuta 2000 käytettävissä olleisiin viitemääriin. 2. Kaupan pidettyjä maito- tai maitoekvivalenttimääriä, jotka ylittävät viitemäärät mutta eivät tämän artiklan 1 kohdassa tarkoitettua prosenttimäärää 1 kohdassa säädetyn uudelleenjaon jälkeen, ei oteta huomioon asetuksen (ETY) N:o 3950/92 2 artiklan 1 kohdan ensimmäisen virkkeen mukaisesti laskettavaa Portugalin viitemäärän mahdollista ylitystä todettaessa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 1 päivästä huhtikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 2003. Neuvoston puolesta Puheenjohtaja G. Alemanno (1) Lausunto annettu 16.12.2003 (ei vielä julkaistu virallisessa lehdessä). (2) EUVL L 198, 21.7.2001, s. 26, asetus sellaisena kuin se on viimeksi muutettuna asetuksella (EY) N:o 1782/2003 (EUVL L 270, 21.10.2003, s. 1). (3) EYVL L 405, 31.12.1992, s. 1, asetus kumottu asetuksella (EY) N:o 1788/2003 (EUVL L 270, 21.10.2003, s. 123). (4) EUVL L 270, 21.10.2003, s. 1.